Rikunarita-ORG/Wikinium huggingface dataset:
# Rotten Tomatoes

|  |
| --- |
| Rotten Tomatoes |
|  |
| URL |
rottentomatoes.com
 |
| Коммерциялық |
иә
 |
| Сайттың түрі |
рецензия агрегаторы
 |
| Тіркелу |
Міндетті емес
 |
| Тіл(дер)і |
ағылшын
 |
| Сервердің орналасқан жері |  АҚШ |
| Иесі |
Fandango Media: Warner Bros. Discovery (25%) Comcast (75%)
 |
| Авторы |
Шень Зыонг
 |
| Ашылған уақыты |
12 тамыз 1998
 |
| Қазіргі статусы |
белсенді
 |

**Rotten Tomatoes** (аударғанда ағылш. — «Шіріген қызанақтар») — фильмдер мен теледидардың рейтингтері мен шолуларына арналған веб-сайт. Сен Дуонг құрған компания 1998 жылдың тамызында жұмысын бастады, оны 2010 жылы Flixster, ал 2011 жылы Warner Bros. сатып алды. 2016 жылдың ақпанында Rotten Tomatoes Flixster Fandango (Comcast) компанияларына сатылды. Warner Bros. Компания Fandango-мен біріктірілген компаниядағы өзінің кішкене үлесін сақтап қалды. 2007-2017 жылдар аралығында веб-сайттың бас редакторы Мэтт Атчити болды, ол ақырында 2017 жылдың шілдесінде «Жас түріктер» ток-шоуына қосылды. «Шіріген қызанақ» (шіріген қызанақ). Бұл атау сахнада ойнайтын актерлердің өнеріне наразы актерлерге шіріген қызанақты лақтыру дәстүрінен шыққан.

2008 жылдың басынан 2010 жылдың қыркүйегіне дейін қазіргі теледидар веб-сайт негізінде апта сайынғы Rotten Tomatoes шоуын көрсетті. 2011 жылға дейін теледидардың қысқа сегменті InfoMania апталық бағдарламасына енгізілді. 2013 жылдың қыркүйегінде веб-сайт сценарийлерді қарауға арналған арнайы «Теледидар аймағы» бөлімін енгізді.

## Тарихы

Rotten Tomatoes 1998 жылы 19 тамызда Шень Зыонгтың жеке жобасы ретінде іске қосылды. Оның мақсаты «қарапайым халықтың АҚШ сыншыларының рецензияларына қол жеткізе алатындай сайт құру» еді. Оның бұл ойға келуіне Джеки Чанның жанкүйері оның фильмдеріне жасалған шолуларды жинақтауы түрткі болды. Ең алғашқы Rotten Tomatoes рецензия жазған фильм «Сенің досың және көршілерің» фильмі болатын. Веб-сайт тез арада табысқа қол жеткізіп Yahoo!, Netscape және USA Today баспаларында аты аталды.

Зыонг, Патрик Ли мен Стивен Ван бірлесіп Rotten Tomatoes үшін Design Reactor веб дизайн фирмасын 1999 жылы 1 сәуірде іске қосты.

## Дереккөздер
# Тамилнад

**Тамилнад** (1969 жылға дейін — Мадрас)—Үндістанның штаты. Үндістан түбегінің шығ. бөлігінде орналасқан. Жері 130 км². Халқы 41,1 млн. (1971). Әкімшілік орталығы — Мадрас қаласы. Тамилнад— елдегі халық өте жиі қоныс-танған штаттардың бірі. Тұрғындарының көпшілігі егіншілікпен айналысады. Басты азық-түлік дақылдары — күріш, тары, овощ. Жер жаңғағы, мақта, темекі, қант қүрағы, кокос пальмасы, кофе плантациялары бар. Мүйізді ірі қара, қой, ешкі өсіру, балық аулау кәсібі жақсы дамыған. Пайдалы қа-зындылары — магнезит, боксит, әк тас. Мата тоқитын машиналар, вагон жасау зауыттары, жеңіл және тамақ кәcіпорындары т. б. бар.

## Дереккөздер
# Крикет

**Крикет** (ағылш. *Cricket*) — ұрғыштың көмегімен ойнайтын доп ойыны. Екі команданың 11ойыншылары кезек-кезек қақпаларды қорғайды. Ол үшін қақпалардың жанында екі қорғаушы(бэтсмендер) тұрады. Қалған 9 ойыншы ойын барысында оларды ауыстырып отырады.

Шабуылдаушының командасы беруші(боулер), күзетші және 9 алаң ойыншыларынан тұрады. Ұпай жинау үшін қорғанушылар мүмкіндігінше көбірек жүгіріп орын ауыстыруға, ал шабуылдаушылар-қорғанушыларды ойыннан шығарып жіберуге тырысады. Бір қақпашадан екінші қақпашаға көп гол салған команда жеңіске жетеді.

## Ережелері

Ойын 11 адамнан тұратын екі команда арасында өтеді. Ойын мақсаты — көбірек ұпай жинау (жүгіру арқылы). Матч инниң (innings) деп аталатын бір неменесе бірнеше бөлімнен тұрады. Әр инниңде бір реттен бір команда ұрса, екіншісі допты қағып тұрады.

Крикет әдетте шөп үстінде ойналады. Ойын алаңы овалды (cricket field) келеді, ал ортасында ұзындығы 22 ярд (20,12 метра) (cricket pitch) болатын жер жолағы болады.

Крикет ойыны
## Допты беру, соғу және ұпайды есептеу

Бір қақпашада тұрып, боулер қарсы қақпаға алты рет лақтырғаннан кейін алаңдағы өз позициясына қайтып оралады. Мұнан кейінгі боулер басқа қақпаға алты рет лақтырады.
Егер доп жерге тимей ойын алаңының шекарасынан асып кетсе, онда кері соғушы алты рет өткізді деп саналады, онда оған қақпалардың ортасында жүгірмеуіне болады. Егер доп алаңның шетіне шығып кетпей жерге тисе, бэтсмен төрт рет өткізді деп есептеледі.

Лақтыру техникасы барынша сан алуан. Тәжірибелі боулердің допты беру шеберлігі сондай, ұшып келе жатқан доп бағытын өзгертіп, кері соғуға мүмкіндік бермейді. Сондықтан допты қабылдаудың да ерекше техникасы ойластырылған. Жақсы бэтсмендер ұрғышты көлбеу қойып, допты оп-оңай үйіріп әкетеді.

## Бэтсменді қайтіп сындыруға болады

```
 Арбитр допты кері соғушыны алаңнан мына жағдайларда шығарып жібере алады:
```

-Боулер жіберген доп қақпашаның жоғарғы көлденең салмасына соғылып барып енсе;
-Кері соғушы доп ұшып келе жатқанда қақпашаны аяғымен көлегейлесе;
-Алаңдағы ойыншы допты ұшып келе жатқанда қағып алса;
-Егер бэтсмен допты кері соғарда не орын ауыстыру кезінде қақпашаны ұрғышпен немесе денесімен қағып кетіп құласа;
-Алаң ойыншыларының біреуі қолындағы добымен қақпаша ауыстырған кезде қақпашаға тиіп кетсе не құлатып кетсе;
-Егер «күзетші» бэтсмен өз орынына жүгіріп жеткенше қақпашаны бұзып кетсе;

## Дереккөздер

"Әлемдік және ұлттық спорт ойындары"-кітабы
# Телугулер

|  |
| --- |
| Телугулер |
| андхра |
|  |
| Бүкіл халықтың саны |
|
74 млн.
 |
| Ең көп таралған аймақтар |
|  Үндістан |
| Тілдері |
|
телугу тілі
 |
| Діні |
|
индуизм, суннизм
 |

**Телугулер** (*андхра*) — Үндістандағы халық, Андхра-Прадеш штатының негізгі халқы, сонымен қатар Тамил Наду және Карнатака штаттарының маңындағы аудандарда тұрады.
Саны 74 миллион адам. (2001, халық санағы).

## Тілі

Дравид тілдері шоғырына жататын телугу тілінде сөйлейді.

## Діні

Дінге сенушілер негізінен индуистар, бір бөлігі сүнниттік мұсылмандар.

## Тарихы

Б.з.б. 1-мың жылдықтың ортасында андхра, калинга тайпалары Солт. Үндістаннан оңт-ке қоныс аударып, телугу тайпасымен араласып, б.з.б. 2 ғ-дан бастап б.з. 3 ғ. аралығында біртұтас халық болып қалыптасқан. Б.з.б. 3 ғ-да ежелгі А. мемл. Маурья империясы құрамында болған кезде буддизм мен жайнизм сенімін қабылдаған. 4 ғ-дан бастап Гуптаның құрамына енгеннен кейін, индуизмді қабылдады. 1956 ж. А. бірыңғай Андхра-Прадеш штатына қайта бірікті.

Телугу жұбы
## Кәсібі

Негізгі кәсібі – егіншілік (қызыл бұрыш, күріш, бұршақ, мақта, кендір және темекі). Телугу қой өсірушілерінің этномәдени тобы бар. Қолөнер дамыған – қыш, тоқыма, маталарды безендіру, зергерлік және лак өнері. Қазіргі уақытта жаңа ақпараттық технологиялар әзірленуде (Хайдарабадта).

## Тұрмыс салты

Телугулар Үндістанның бір бөлігі ғана болғанымен, бұл халық өздерінің ата-бабаларының көптеген ерекшеліктерін сақтап қалды. Үнділердің арасында бұл этникалық топтың өкілдері ұйымшылдығымен және ұқыптылығымен ерекшеленеді.
Телугу негізінен касталық бөлуді сақтайды. Касталар экзогамдық тайпалық топтарға бөлінеді, матрилинейліктің кейбір дәстүрлері сақталған (анасының ағасының қызымен некеге тұру, төменгі касталар үшін - мұрагерлік матрилинейлік). Ажырасу мен жесірлердің қайта тұрмысқа шығуына тыйым салынған.

### Елді мекендері мен дәстүрлі баспаналары

Ауылдарда жоғарғы касталардың өкілдері төртбұрышты аулалары бар кірпіш үйлерде тұрады. Үйдің оңтүстік бөлігінде жатын бөлмелері, шығыс бөлігінде намазхана, батыс бөлігінде қонақ бөлмесі бар. Үйдің қалған бөлігін қоймалар алып жатыр. Орта касталардың шаруалары мен қолөнершілерінің отбасылары бір бөлмелі, кейде тоқылған қабырғалары бар верандалы үйлерде тұрады. Тоқымашылар кастасының мүшелері дөңгелек бамбуктан немесе ағаштан жасалған лашықтарда тұрады.

### Дәстүрлі киімдері

Ерлер дхоти киеді, оның үстіне ақ немесе түсті көйлек, иықтарына орамал немесе шарф тасталады, басына сәлде киеді. Телугу мұсылмандары лунги, көйлек және дөңгелек қалпақ киеді. Әйелдер киімі – сари, астына белдемше, жеңі бар қысқа күртеше (чоли). Шаруа әйелдері дхоти сияқты сари киеді. Косметика, зергерлік бұйымдар (байлар үшін - алтыннан) танымал.

### Дәстүрлі тағамдары

Негізгі тағамы - күріш, бұршақ (әсіресе ащы тағамдар), асқабақ, қышқыл сүт. Тамақты манго жемістері, лимондар, дәмдеуіштермен дәмдейді. Мерекелік тағамдар – бұршақтан жасалған тәттілер т.б.

## Сілтеме

* Ортаққорда бұған қатысты медиафайлдар бар: **Телугулер**

## Дереккөздер
# Аамир Хан

|  |
| --- |
| Әмір Хан |
| Aamir Khan |
|
Әмір Хан 2012 жылы NDTV-ге арналған іс-шарада |
| Жалпы мағлұмат |
| Туған кездегі есімі |
Мұхаммед Әмір Хуссейн Хан
 |
| Туған күні | 14 наурыз 1965 (1965-03-14) (61 жас) |
| Туған жері |
Мумбаи, Үндістан
 |
| Азаматтығы |  Үндістан |
| Мамандығы |
актёр, кинорежиссёр, кинопродюссер, тележүргізуші
 |
| Белсенді жылдары |
1973—қазіргі күн
 |
| IMDb |
ID 0451148
 |
| aamirkhan.com |
| Ортаққордағы **Әмір Хан** |

**Аамир Хан** (ағылш. *Aamir Khan*; хинди आमिर ख़ान; урду: عامر خان‎)— үнді актері, продюсер, режиссер, сценарийші. Алғаш киноға бала кезінде түскен.

## Өмірбаяны

Тенниспен айналысқан, штат чемпионы да болған. Екінші рет Киран Раоға үйленген. Бірінші некесінен екі баласы бар: ұлы – Джунаид және қызы – Айра. Оның отбасы Үндістан кино өндірісіне көп еңбек сіңірген отбасылардың бірі. Әкесі – Таир Хуссейн, продюсер, ағасы – Наси Хуссейн режиссер болған. Туған ағасы Файзал Хан да үнді актері. «Madhosh» (1974), «Holi» (1984), «Qayamat Se Qayamat Tak» («Үкім») (1988), «Afsana Pyar Ka» («Махаббат жайлы ертегі») (1991), «Damini — Lightning» («Куәгер») (1993), «Raja Hindustani» («Раджа Хиндустани») (1996), «Taare Zameen Par» («Жердегі жұлдыздар») (2007), «Ghajini» (2008), т.б. көптеген фильмдере түскен.

## Дереккөздер
# Премьера

**Премьера** (фр.  *premіere* — алғашқы) — театр, кино, эстрада, цирк, т.б. өнердегі жаңа немесе қайта жаңартылған бағдарламаның көпшіліктің назарына алғаш ұсынылуы. Бірінші көрсетілетін жаңа қойылымның (опера, спектакль, концерт, балет, т.б.) тұсаукесеріне әдетте белгілі мамандар, өнер сүйер қауым арнайы шақырылуы немесе ақылы қойылым ұйымдастырылуы мүмкін.

## Дереккөздер

* Қазақ энциклопедиясы
# Амитабх Баччан[өңдеу | дереккөзін өңдеу]

|  |
| --- |
| Амитабх Баччан |
|  |
| Жалпы мағлұмат |
| Туған күні | 11 қазан 1942 (1942-10-11) (83 жас) |
| Туған жері |
Аллахабад, Британ Үндістаны
 |
| Азаматтығы |  Үндістан |
| Мамандығы |
актёр, әнші
 |
| Белсенді жылдары |
1969 - қазіргі уақыт
 |
| IMDb |
ID 0000821
 |
| Ортаққордағы **Амитабх Баччан** |

**Амитабх Баччан** (толық аты *Амитабх Хариванш Баччан*) — Үндістанның танымал киноактері, саясаткер, продюсер және тележүргізуші. 1942 жылы 11 қазанда, Уттар-Прадеш штатының Аллахабад қаласында туған. Әкесі Хариванш Рай Баччан Үндістанның танымал ақыны болған. Өзінен кейін Аджитабх деген інісі бар. 1973 жылы актриса Джайя Бхадуриға үйленеді. Екі баласы бар: қызы – Швета және ұлы – Абишек. Ұлы да өзі сияқты танымал актер. Кинодағы дебюті 1969 жылы «Saat Hindustani» («Семь индийцев») фильмінен басталды. Амитабх 170-тен аса киноға түскен және әлі де түсіп келеді. 2000 жылдан 2005 жылға дейін «Миллион кімге бұйырады» атты теле шоудың үнділік нұсқасын жүргізді.

## Дереккөздер